Indien jy een van die sowat 600 000 begunstigdes van maatskaplike staats­toelae is wat nog nie na die nuwe goud­kleurige kaart van die Suid-Afrikaanse agentskap vir maatskaplike sekerheid (Sassa) oorgeskakel het nie, het jy nog ’n geleentheid tot 30 November om dít te kry.
Om die nuwe Sassa-kaart te ontvang, besoek jou naaste poskantoor met jou identiteitsdokument en indien al jou inligting reg is en bevestig word, sal jy die nuwe kaart na slegs ’n paar minute ontvang.
Volgens Rian de Jager, kleinhandelbe­stuurder van die Poskantoor in die Wes-Kaap, het die kontrak met Sassa ’n einde gebring aan ongeoorloofde aftrekkings vir miljoene begunstigdes. Geen aftrekorders is moontlik met die nuwe Sassa-kaart nie.
Poskantoor-takke het vingerafdruk­lesers wat die begunstigde se identiteit kan bevestig, waarna die toelae uitbe­taal word vir diegene wat nie gemaklik is met ’n PIN nie. “Dié begunstigdes moet hul identiteitsdokument toon wanneer hulle kontant by die poskan­toor wil onttrek,” lui die verklaring.